The Terror Within (1989)

Υπόθεση:

Στη Γη μετά το πυρηνικό ολοκαύτωμα ομάδες επιζώντων προσπαθούν να επιβιώσουν υπόγεια ενώ φρικτά τέρατα προϊόντα μετάλλαξης τους πολιορκούν.

Σχόλια:

Μερικοί από τους γνωστούς ομοϊδεάτες μου αντιδρούν παράξενα όταν ακούν για αντιγραφές του  ALIEN. «Ωχ, μωρέ! Κι άλλος κλώνος του  ALIEN;» ή «Δεν έχεις βαρεθεί να βλέπεις ταινίες ίδιες με το  ALIEN;». Προσωπικά τέτοιες αντιδράσεις με ξενίζουν, γιατί η δική μου συνήθως είναι «Κλώνος του  ALIEN; ΟΥΑΟΥ!!», και φεύγω τρέχοντας να το δω στη ζεστασιά του σπιτιού μου.

άπως έτσι ήταν η αντίδρασή μου όταν έπεσε στα χέρια μου το THE TERROR WITHIN. Μέσα στα 10 χρόνια που μεσολάβησαν από την κυκλοφορία του  ALIEN μέχρι το  THE TERROR WITHIN είχα την τύχη να δω πολλές αντιγραφές της ιστορικής ταινίας. Από το πολύ καλό  CONTAMINATION μέχρι το όχι και τόσο επιτυχημένο  ALIEN TERMINATOR, αλλά όλες τις παρακολούθησα με την αγάπη και την κατανόηση ενός αληθινού fan της φτηνής Επιστημονικής Φαντασίας. Όταν, μάλιστα, παρατήρησα το όνομα του ανθρώπου που ουσιαστικά ανακάλυψε αυτό το είδος, του μεγάλου  Roger Corman ( GALAXY OF TERROR) στην παραγωγή σκέφτηκα ότι μάλλον το  THE TERROR WITHIN<span style="color:rgb(255,255,255);font-family:Tahoma;font-size:12px;line-height:normal;"> είναι άχαστο.

<span style="color:rgb(255,255,255);font-family:Tahoma;font-size:12px;line-height:normal;">Και έτσι ακριβώς ήταν! Είδα για άλλη μια φορά το λόγο που ο  Roger Corman<span style="color:rgb(255,255,255);font-family:Tahoma;font-size:12px;line-height:normal;"> κατάφερνε σχεδόν πάντα να βγάζει χοντρό χρήμα από τις ταινίες του, ενώ αυτές στοίχιζαν ψίχουλα. Ο λόγος είναι ότι πάντα ήξερε τι ακριβώς ήθελε να δει το κοινό του και φρόντιζε όλες οι ταινίες του να έχουν τα απαραίτητα συστατικά σε αφθονία. Ποια συστατικά είναι αυτά σε μια απομίμηση του  ALIEN<span style="color:rgb(255,255,255);font-family:Tahoma;font-size:12px;line-height:normal;">; Μα, αποδεκτά σε εμφάνιση τέρατα, ολίγον από σασπένς και πάρα πολύ gore. Και το  THE TERROR WITHIN<span style="color:rgb(255,255,255);font-family:Tahoma;font-size:12px;line-height:normal;"> τα προσφέρει όλα απλόχερα.

<span style="color:rgb(255,255,255);font-family:Tahoma;font-size:12px;line-height:normal;">Η διαφοροποίηση της πλοκής έρχεται από το γεγονός ότι η ταινία δεν διαδραματίζεται στο διάστημα ή σε φανταστικούς πλανήτες, όπως στο ALIEN<span style="color:rgb(255,255,255);font-family:Tahoma;font-size:12px;line-height:normal;"> και το  GALAXY OF TERROR<span style="color:rgb(255,255,255);font-family:Tahoma;font-size:12px;line-height:normal;">, αλλά στη Γη μετά το βιολογικό ολοκαύτωμα. Υπάρχουν ομάδες επιζώντων που ζουν υπογείως με αρχηγό τον  George Kennedy<span style="color:rgb(255,255,255);font-family:Tahoma;font-size:12px;line-height:normal;"> και αυτοί που μένουν απ’ έξω και είναι υποψήφιοι για τις επιθέσεις μεταλλαγμένων τεράτων τα οποία εκτελούν τους άνδρες και αφήνουν έγκυες τις γυναίκες για να διαιωνίσουν το είδος τους.

<span style="color:rgb(255,255,255);font-family:Tahoma;font-size:12px;line-height:normal;">Σε μια τέτοια εξόρμηση τα μέλη του υπόγειου καταφύγιου σώζουν μια γυναίκα από την επίθεση των τεράτων, τα οποία όμως πρόλαβαν να την αφήσουν έγκυο. Χωρίς ιδιαίτερο χάσιμο χρόνου, το μωρό τέρας ξεπηδάει από το σώμα της φτωχής κοπέλας σε μια σκηνή σαν την αντίστοιχη του  ALIEN <span style="color:rgb(255,255,255);font-family:Tahoma;font-size:12px;line-height:normal;">στο πολύ πιο αιματηρό, χάνεται στο υπόγειο καταφύγιο και οι υπόλοιποι αρχίζουν την αναζήτηση, με άλλα τέρατα απ’ έξω να προσπαθούν να μπουν μέσα.

<span style="color:rgb(255,255,255);font-family:Tahoma;font-size:12px;line-height:normal;">Σίγουρα δεν διεκδικεί βραβείο πρωτοτυπίας το σενάριο, αλλά όσον αφορά τους fans του είδους, δε μου φαίνεται ότι αυτό είναι και τόσο κακό. Στη διάρκεια που εξελίσσεται η πλοκή έχουμε βιασμούς γυναικών από τα τέρατα, κυνηγητά στους διαδρόμους της βάσης άλλοτε ενδιαφέροντα και άλλοτε επαναλαμβανόμενα, πολύ αίμα και gore και πολύ καλή διάθεση απ’ όλους τους συντελεστές.

<span style="color:rgb(255,255,255);font-family:Tahoma;font-size:12px;line-height:normal;">Τα σκηνικά περνούν τη βάση, η εμφάνιση των τεράτων είναι αρκετά καλή αν και γίνονται κάπως cheesy μερικές φορές, η πλοκή αναμενόμενη αλλά αρκετά ευχάριστη και βέβαια όταν κάπως τα πράγματα ξεφεύγουν έχουμε άφθονο gore με αρκετές καλές σκηνές όπως η γέννηση του τέρατος και το κομμάτιασμα ενός άλλου σε ένα φρεάτιο με γιγάντιο ανεμιστήρα.

<span style="color:rgb(255,255,255);font-family:Tahoma;font-size:12px;line-height:normal;">Συμβουλή μου, αφήστε όλες τις κριτικές και τα σχόλια που έχετε ακούσει για το  THE TERROR WITHIN<span style="color:rgb(255,255,255);font-family:Tahoma;font-size:12px;line-height:normal;">, βρείτε το, μαζέψτε την παρέα σας και η διασκέδαση είναι εξασφαλισμένη. Εγγυάται ο  Roger Corman<span style="color:rgb(255,255,255);font-family:Tahoma;font-size:12px;line-height:normal;">!

<span style="color:rgb(225,136,0);font-family:Tahoma;font-size:18px;line-height:normal;">DVD Notes:

<span style="color:rgb(255,255,255);font-family:Tahoma;font-size:12px;line-height:normal;">Το  THE TERROR WITHIN<span style="color:rgb(255,255,255);font-family:Tahoma;font-size:12px;line-height:normal;"> δεν έχει κυκλοφορήσει σε DVD στη χώρα μας.

<span style="color:rgb(225,136,0);font-family:Tahoma;font-size:18px;line-height:normal;">Διεθνείς DVD εκδόσεις:

<span style="color:rgb(255,255,255);font-family:Tahoma;font-size:12px;line-height:normal;">R1 Αμερική (New Concorde)

<span style="color:rgb(255,255,255);font-family:Tahoma;font-size:12px;line-height:normal;">R2 Μ. Βρετανία (Stax Entertainment)

<span style="color:rgb(255,255,255);font-family:Tahoma;font-size:12px;line-height:normal;">Και οι δύο εκδόσεις είναι χωρίς περικοπές και με fullscreen μεταφορά. Η Βρετανική έκδοση περιέχει και το  THE TERROR WITHIN 2